Diari Oficial de la Generalitat Valenciana


Sumari del DOGV 8829, del 08-06-2020 (2020/4049)

RESOLUCIÓ de 20 de maig de 2020, de la Conselleria de Sanitat Universal i Salut Pública, per la qual es prorroguen tres beques per a la realització de pràctiques professionals en el Servei de Gestió de les Drogodependències i altres Trastorns Addictius.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8829

Data del DOGV
:   08-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4049


Data del document
:   20-05-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 20 de maig de 2020, de la Conselleria de Sanitat Universal i Salut Pública, per la qual es prorroguen tres beques per a la realització de pràctiques professionals en el Servei de Gestió de les Drogodependències i altres Trastorns Addictius. [2020/4049]  
Mitjançant l'Ordre 1/2017, de 16 de gener, de la Conselleria de Sanitat Universal i Salut Pública, s'estableixen les bases reguladores de concessió de beques per a la realització de pràctiques professionals en la Direcció General d'Assistència Sanitària, en les dependències de la Conselleria de Sanitat Universal i Salut Pública, publicades en el Diari Oficial de la Generalitat Valenciana número 7965, de 25 de gener de 2017.  
Mitjançant Resolució de 13 de maig de 2019 de la Directora General d'Assistència Sanitària (DOGV 8551, 20.05.2019), i d'acord amb els barems establerts per l'ordre de la convocatòria, es van adjudicar les tres beques a les següents persones:  
Teresa Bodi Aragó, Psicologia  
Eloi Gregori Almiñana, Economia  
Amparo Miguel Poveda, Dret  
  
Mitjançant la resolució esmentada anteriorment s'estableix l'inici de les beques de psicologia i economia a data 1 de juny de 2019, fixant-se l'inici de la beca de dret a data 1 de setembre.  
En data 15 d'octubre de 2019, Amparo Miguel Poveda, beneficiària de la beca de dret, renúncia a aquesta, dictant-se Resolució de 8 de novembre de 2019 (DOGV núm. 8699, de 17.12.2019) adjudicant la beca vacant a Elisa Espinós Rius, quedant doncs com a adjudicataris:  
Teresa Bodi Aragó, Psicologia  
Eloi Gregori Almiñana, Economia  
Elisa Espinós Rius, Dret  
  
A cadascun dels beneficiaris relacionats, se li va adjudicar una beca per un import de 1.064,49 euros bruts mensuals, subjectes a les retencions legalment establertes, quantitat que posteriorment, per Resolució 27 de febrer de 2020 de la Directora General de Salut Pública i Addiccions, s'actualitza a la quantia de 1.067,09 euros, així doncs, l'esmenat import en aquesta pròrroga s'estableix en 1.067,09 euros mensuals.  
  
Segons el que s'estableix en la Base catorze, punts 1 i 2, de l'Ordre de 1/2017, de 16 de gener, de la Conselleria de Sanitat Universal i Salut Pública, per les quals es determinen les bases reguladores de concessió de beques per a la realització de pràctiques professionals en la Direcció General d'Assistència Sanitària, en les dependències de la Conselleria de Sanitat Universal i Salut Pública, la duració de les beques comprendrà, des de la incorporació de l'adjudicatari/a mitjançant resolució del Director General Assistència Sanitària fins a un període màxim de 12 mesos. No obstant això, podrà prorrogar-se sense necessitat d'una nova convocatòria per un període màxim de dotze mesos addicionals, sempre que existisca la disponibilitat pressupostària corresponent i el desenvolupament de l'activitat que s'estiga efectuant així ho requerisca o l'aconselle.  
Les persones beneficiàries de la beca, segons la Resolució de 13 de maig de 2019 i la Resolució de 8 de novembre de 2019, han estat realitzant les seues pràctiques professionals i desenvolupant els seus programes de treball de manera satisfactòria, i es considera necessari que continuen amb el desenvolupament de la seua activitat, i per tant que la beca siga prorrogada.  
Així, sobre la base de l'anteriorment exposat,  
De conformitat amb el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat i conforme el Decret 142/2019, de 12 de juliol, del Consell, pel qual es nomena la persona titular de la Direcció General de Salut Pública i Addiccions, resolc:  
  
Primer  
Tramitar anticipadament, condicionat a l'existència de crèdit adequat i suficient en els pressupostos de 2020 i 2021, la pròrroga de les beques per a la realització de pràctiques professionals en la Direcció General de Salut Pública i Addiccions, Servei de Gestió en Drogodependències, de Teresa Bodi Aragó, Eloi Gregori Almiñana i Elisa Espinós Rius. En cas de renúncia d'algun d'ells, es podrà concedir una nova beca, per la resta del període màxim de gaudi d'aquesta, entre els i les integrants de la bossa.   
  
Segon  
La dotació econòmica per a finançar la present pròrroga ascendeix a la quantia global màxima de 38.415,24 euros, amb càrrec a l'aplicació pressupostària 87.90.93.3968.959.05.5, línia S7477000 o equivalent, en els pressupostos de la Generalitat Valenciana, d'acord amb la següent distribució:   
  
 Any 2020 Any 2021  
19.207,62 euros 19.207,62 euros  
  
Tercer  
La pròrroga de les beques serà efectiva, per a les persones beneficiàries de la beca de llicenciatura o grau Economia i la beca de llicenciatura o grau en Psicologia, a partir del dia 1 de juny de 2020, i finalitzarà el 31 de maig de 2021; mentre que, per a la persona beneficiària de la beca de llicenciatura o grau en Dret, a partir del dia 1 de setembre de 2020, i finalitzarà el 31 d'agost de 2021.   
Les condicions de les mateixes seran segons s'ha exposat, per un import de mil seixanta i sent euros amb nou cèntims (1.067,09 €) bruts mensuals, subjecte a la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i a qualsevol altra retenció que, en el seu cas, poguera correspondre.  
  
Quart  
La present resolució posa fi a la via administrativa i contra aquesta es podrà interposar un recurs contenciós administratiu en el termini de dos mesos a comptar des de l'endemà al de la seua notificació, davant la Sala del contenciós administratiu del Tribunal Superior de Justícia de la Comunitat Valenciana; així mateix, podrà interposar-se, de manera potestativa, un recurs de reposició davant la Consellera de Sanitat Universal i Salut Pública en el termini d'un mes segons el que es preveu en els articles 123 i 124 de la Llei 39/2015, d'1 d'octubre del Procediment Administratiu Comú de les Administracions Públiques, sense perjudici que puga presentar-se qualsevol altre recurs que s'estime procedent.   
  
  
València, a 20 de maig de 2020.- La consellera de Sanitat Universal i Salut Pública (p. d. R. DOGV 7965, de 25.01.2017), la directora general de Salut Pública i Addiccions: Ofèlia Gimeno Forner.